**13.00.02 – тэорыя і методыка навучання і выхавання (беларуская літаратура)**

Специальность

[Теория и методика обучения и воспитания (по областям и уровням образования)](https://vak.gov.by/node/425)

|  |
| --- |
| *Загад Вышэйшай атэстацыйнай камісіі Рэспублікі Беларусь ад 23 жніўня 2007 г. № 138* |
|   |
| Праграма-мінімум кандыдацкага экзамену па методыцы выкладання беларускай літаратуры распрацавана з улікам патрабаванняў, якія прад’яўляюцца да зместу адукацыі, да ўдасканалення методыкі выкладання літаратуры ва ўмовах пераходу да новай педагагічнай парадыгмы асобасна арыентаванага навучання беларускай літаратуры і інтэграцыі нацыянальнай сістэмы адукацыі ў агульную сусветную адукацыйную прастору, у сувязі з пераводам агульнаадукацыйнай школы на профільнае навучанне.Мэта праграмы-мінімум кандыдацкага экзамену па спецыяльнасці 13.00.02 – тэорыя і методыка навучання і выхавання (беларуская літаратура) – выявіць узровень спецыяльнай і метадычнай кампетэнтнасці асоб, якія атрымліваюць вышэйшую навуковую кваліфікацыю, і гатоўнасці аспіранта да самастойнай навукова-даследчай дзейнасці ў вобласці прыватнай методыкі і да навукова-педагагічнай дзейнасці ў сярэдніх агульнаадукацыйных і вышэйшых навучальных установах.Падрыхтоўка да кандыдацкага экзамену па спецыяльнасці 13.00.02 – тэорыя і методыка навучання і выхавання (беларуская літаратура) – патрабуе:* ведання тэарэтыка-метадалагічных асноў і палажэнняў методыкі выкладання
* беларускай літаратуры і распрацаванасці на іх падставе ўласнага даследчага падыходу;
* валодання прафесійнымі ведамі (псіхолага-педагагічнымі, прадметна-навуковымі, метадалагічнымі, агульнакультурнымі) і ўменнямі, асэнсавання вызначаных спосабаў і прыёмаў навукова-педагагічнай дзейнасці;
* ведання задач сучаснай літаратурнай адукацыі, дыскусійных пытанняў методыкі выкладання літаратуры, інавацыйных педагагічных тэхналогій навучання літаратуры.

**МЕТОДЫКА ВЫКЛАДАННЯ БЕЛАРУСКАЙ ЛІТАРАТУРЫ ЯК НАВУКОВАЯ ДЫСЦЫПЛІНА**Тэарэтычныя асновы курса методыкі выкладання літаратуры. Узаемадзеянне метадычнай тэорыі і школьнай практыкі. Прадмет, змест і структура курса методыкі выкладання беларускай літаратуры. Сувязь методыкі выкладання літаратуры з прадметамі гуманітарнага цыкла. Роля перадавога вопыту настаўнікаў беларускай літаратуры ў развіцці метадычнай навукі ў Беларусі. Дыскусіі па праблемах методыкі выкладання літаратуры.Спецыфічныя метады даследавання: мэтанакіраванае назіранне за вучэбна-выхаваўчым працэсам па літаратуры, абагульненне перадавога вопыту славеснікаў, педагагічны эксперымент, даследчая гутарка, анкетаванне, вывучэнне адукацыйных прадуктаў вучэбнай дзейнасці школьнікаў (вусных выказванняў, сачыненняў) і інш.**БЕЛАРУСКАЯ ЛІТАРАТУРА ЯК ВУЧЭБНЫ ПРАДМЕТ У СУЧАСНАЙ СЯРЭДНЯЙ ШКОЛЕ**Разнастайнасць сацыяльных і эстэтычных функцый літаратуры. Цэласны характар уздзеяння літаратуры на асобу вучня, матывы яго паводзін і стымулы развіцця пачуццяў, уяўлення, інтэлекту. Адзінства эмацыянальнага і лагічнага ў вывучэнні літаратуры ў школе. Адметнасць беларускай літаратуры сярод іншых школьных прадметаў. Мэты і задачы вывучэння літаратуры ў школе. Вучэбна-метадычны комплекс па беларускай літаратуры і сучасныя патрабаванні да яго. Роля нагляднасці ў выкладанні літаратуры і яе віды. Дыдактычныя сродкі навучання. Аўдыёвізуальныя сродкі і камп’ютэры ў навучанні літаратуры. Інфармацыйныя тэхналогіі навучання. Вучэбныя тэлекамунікацыйныя праекты. Выкарыстанне мультымедыя-тэхналогіі ў выкладанні літаратуры.**ПРЫНЦЫПЫ, ЗМЕСТ І АСНОЎНЫЯ ЭТАПЫ ЛІТАРАТУРНАЙ АДУКАЦЫІ Ў СУЧАСНАЙ ШКОЛЕ**Прынцыпы дзяржаўнай палітыкі ў галіне адукацыі ў Рэспубліцы Беларусь і іх рэалізацыя пры выкладанні літаратуры. Канцэпцыя рэфармавання літаратурнай адукацыі ў Рэспубліцы Беларусь. Асноўныя прынцыпы, якія ляжаць у аснове стварэння сістэмы літаратурнай адукацыі. Дыдактычныя і літаратуразнаўчыя прынцыпы: навуковасць, гістарызм, сувязь навучання і выхавання, устаноўка на развіццё вучня, аналіз твора ў адзінстве зместу і формы і інш. Метадычныя прынцыпы выкладання літаратуры: узаемадзеянне мастацтва і рэчаіснасці ў эстэтычнай свядомасці школьнікаў, улік узроставых асаблівасцей літаратурнага развіцця вучняў, асобасны характар чытацкай і літаратурна-творчай дзейнасці, сувязь літаратуры з законамі мастацкага мыслення, варыятыўнасць заняткаў па літаратуры, адзінства літаратурнага і моўнага развіцця.Мастацкі твор – творчасць пісьменніка – літаратурны працэс – аснова літаратурнай адукацыі школьнікаў. Кампаненты зместу літаратурнай адукацыі: а) веды; б) уменні і навыкі; в)вопыт творчай дзейнасці; г) маральныя крытэрыі. Прынцыпы адбору літаратурных твораў.Этапы літаратурнай адукацыі. Структура літаратурнай адукацыі з улікам узроставай і асобаснай дыферэнцыяцыі. Прапедэўтычны курс чытання ў пачатковых класах, пераемнасць дадзенага этапа з дашкольным, этап базавага школьнага навучання, сярэдняя адукацыя (профільнае навучанне), вышэйшая адукацыя, перападрыхтоўка настаўнікаў і іншых працаўнікоў асветы і культуры, літаратурная самаадукацыя і самавыхаванне.**ЛІТАРАТУРНАЕ РАЗВІЦЦЁ ШКОЛЬНІКАЎ**Узроставыя асаблівасці і этапы літаратурнага развіцця вучняў. Сучасная гуманітарная навука аб чытацкай дзейнасці (Ю.Б. Бораў, М.Арнаудаў, Б.С.Мелах, Л.Н.Сталовіч і інш.). Чытанне як праца і творчасць (В.Ф. Асмус, М.С.Каган і інш.). Праблема крытэрыяў літаратурнага развіцця школьнікаў у псіхалогіі. Вызначэнне зместу літаратурнага развіцця школьнікаў і яго крытэрыяў у працах метадыстаў. Роля чытацкіх уменняў у развіцці славесна-вобразнага мыслення, эмацыянальнай чуллівасці, творчага ўяўлення вучняў. Асноўныя групы чытацкіх уменняў. Этапы засваення школьнікамі чытацкіх уменняў, іх сувязь з этапамі навучання. Узаемасувязь чытацкіх і літаратурна-творчых уменняў. Спосабы выяўлення чытацкіх і літаратурна-творчых уменняў школьнікаў: мэтанакіраванае назіранне, метад зрэзаў, атрыбутаванне тэксту, “стылістычны эксперымент”, творчыя працы і інш. Літаратурныя здольнасці вучняў: чытацкія (перцэптыўныя) і творчыя (пісьменніцкія).**ШЛЯХІ РАЗВІЦЦЯ МЕТОДЫКІ БЕЛАРУСКАЙ ЛІТАРАТУРЫ**Роля выдатных рускіх педагогаў і метадыстаў ХІХ–ХХ стагоддзяў у станаўленні методыкі выкладання літаратуры як навукі.Выкладанне беларускай літаратуры ў школах БССР у 20-я гады XX стагоддзя. Першыя праграмы па беларускай літаратуры для школ, чытанкі, першыя хрэстаматыі і падручнікі. Дыскусіі па праблемах выкладання беларускай літаратуры ўшколе. Перыядычны педагагічны друк у 20–30-я гады. Асаблівасці выкладання беларускай літаратуры ў школах рэспублікі ў 30-я гады XX ст.Беларуская літаратура як самастойны прадмет у школах розных тыпаў. Развіццё методыкі выкладання беларускай літаратуры ў 40–80-я гады XX ст. Пошук аптымальных метадаў выкладання. Роля педагагічнага друку ў рэфармаванні літаратурнай адукацыі. Сучасны стан методыкі выкладання беларускай літаратуры: абнаўленне метадалогіі, пошук і ўкараненне эфектыўных адукацыйных тэхналогій. Асэнсаванне і ўзбагачэнне настаўнікамі-практыкамі ўласнага вопыту ведамі інавацыйных методык навучання і выхавання. Перспектывы ўдасканалення літаратурнай адукацыі школьнікаў. Асноўныя палажэнні Канцэпцыі літаратурнай адукацыі і адукацыйнага стандарту.**АКТУАЛЬНЫЯ ПРАБЛЕМЫ МЕТОДЫКІ ВЫКЛАДАННЯ БЕЛАРУСКАЙ ЛІТАРАТУРЫ НА СУЧАСНЫМ ЭТАПЕ’**Дыскусійныя праблемы школьнага курса вывучэння літаратуры і метадычнай навукі на сучасным этапе. Шляхі мадэрнізацыі літаратурнага навучання. Рознаўзроўневыя праграмы па беларускай літаратуры, вучэбна-метадычнае і дыягнастычнае забеспячэнне школьнага курса літаратуры. Культурацэнтрызм як аснова мадэрнізацыі канцэпцыі літаратурнай адукацыі. Сутнасць новай педагагічнай парадыгмы асобасна арыентаванага навучання беларускай літаратуры. Камунікатыўна-дзейнасны і аксіялагічны падыходы ў выкладанні літаратуры. Праблема фарміравання каштоўнасных арыентацый школьнікаў. Шматузроўневасць і прафілізацыя як новая мадэль школьнага курса выкладання літаратуры. Інавацыйныя педагагічныя тэхналогіі навучання літаратуры. Укараненне інтэрактыўных метадаў пры выкладанні літаратуры.**МЕТАДЫ І ПРЫЁМЫ НАВУЧАННЯ ЛІТАРАТУРЫ**Метад выкладання літаратуры – яго дыдактычная аснова і прадметная спецыфіка.        Спроба класіфікаваць метады выкладання літаратуры (з гісторыі пытання): М.І. Новікаў, Ф.І. Буслаеў, У.Я. Стаюнін, В.І. Вадавозаў, М.А. Рыбнікава.Класіфікацыя метадаў навучання ў методыцы выкладання літаратуры: па крыніцах атрымання ведаў; па характары пазнавальнай дзейнасці; па метадах і прыёмах спасціжэння літаратурных твораў; па відах дзейнасці вучняў, метадах і аперацыях па вывучэнні літаратурнага твора і гісторыка-літаратурнага працэсу і інш.Узаемасувязь метадаў навучання і ўмовы іх эфектыўнасці ў практыцы выкладання літаратуры. Суадносіны паняццяў “метад” і “прыём”. Прыёмы эмацыянальна-вобразнага спасціжэння літаратурнага твора і прыёмы спасціжэння аўтарскай пазіцыі.Інавацыйныя метады і прыёмы аналізу мастацкага твора: эксплікацыя, метад мастацкай інтэрпрэтацыі, метад літаратурнага пошуку і інш.**ЭТАПЫ ВЫВУЧЭННЯ МАСТАЦКАГА ТВОРА Ў СЯРЭДНЯЙ ШКОЛЕ**Уступныя заняткі як этап вывучэння мастацкага твора. Функцыі ўступных заняткаў. Уплыў родава-жанравай спецыфікі твора на характар і змест уступных заняткаў. Асаблівасці ўступных заняткаў у сярэдніх і старшых класах. Методыка іх правядзення.Чытанне твора і арыенціровачныя заняткі. Арганізацыя чытання, стварэнне ўстаноўкі на аналіз. Віды чытання. Узроставыя і індывідуальна-тыпалагічныя асаблівасці чытацкага ўспрымання. Залежнасць чытацкагаўспрымання твораў ад іх родава-жанравай спецыфікі. Спосабы вывучэння чытацкага ўспрымання. Узаемасувязь успрымання і аналізу мастацкага твора.Аналіз як этап вывучэння літаратурнага твора. Педагагічная канцэпцыя — аснова аналізу мастацкага твора ў школе. Узаемасувязь літаратуразнаўчага і школьнага аналізу твора. Варыятыўнасць, цэласнасць і праблемнасць аналізу літаратурнага твора ў школе. Класіфікацыя відаў аналізу твора. Шляхі аналізу літаратурнага твора ў школе. Адпаведнасць шляхоў, метадаў і прыёмаў аналізу прыродзе літаратурнага твора, узроставым і індывідуальным асаблівасцям успрымання школьнікаў, родава-жанравай спецыфіцы твора, педагагічным мэтам настаўніка.Заключны этап вывучэння літаратурнага твора. Асноўныя функцыі заключнага этапа. Методыка правядзення заключных заняткаў у сярэдніх і старшых класах.**ВЫВУЧЭННЕ МАСТАЦКІХ ТВОРАЎ У IX РОДАВАЙ I ЖАНРАВАЙ СПЕЦЫФІЦЫ**Вывучэнне эпічных твораў. Асаблівасці ўспрымання і вывучэння эпічных твораў розных жанраў. Шматграннасць метадаў і прыёмаў аналізу эпічных твораў у сярэдніх і старшых класах. Своеасаблівасць вывучэння твораў буйной эпічнай формы.Вывучэнне лірычных твораў. Узроставыя асаблівасці вучняў і школьны аналіз лірыкі. Асаблівасці вывучэння лірычных твораў у сярэдніх і старшых класах. Выкарыстанне іншых відаў мастацтва пры вывучэнні лірыкі.Своеасаблівасць успрымання і аналізу ліра-эпічных жанраў: паэмы, балады. Вобраз апавядальніка ў ліра-эпічным творы. Вобраз лірычнага героя.Вывучэнне драматычных твораў у школе. Паняцце аб драме як літаратурным родзе і яго жанравых адрозненнях. Своеасаблівасць выяўлення аўтарскай пазіцыі пры ўспрыманні драматычнага твора. Актывізацыя дзейнасці ўяўлення. Выяўленне канфлікту ў драме і спосабы стварэння характараў. Шляхі аналізу драматычнага твора. Прыёмы аналізу драмы: аналітычнае чытанне па ролях, складанне рэжысёрскага плана, мізансцэніраванне, рэжысёрскі каментарый і інш. Выкарыстанне сцэнічнай гісторыі п'есы, нагляднасць і ТСН на ўроках па вывучэнні драмы.**УРОК ЛІТАРАТУРЫ Ў СУЧАСНАЙ СЯРЭДНЯЙ ШКОЛЕ**Урок як асноўная форма арганізацыі навучальнай дзейнасці вучняў. Патрабаванні да сучаснага ўрока літаратуры. Змест, структура, тыпалогія, эфектыўнасць узаемасувязі метадаў навучання на ўроку; роля настаўніка на розных этапах урока; месца ўрока ў сістэме развіццёвага навучання; удасканаленне вучэбнай дзейнасці школьніка; выхаваўчая накіраванасць урока, фарміраванне асобы вучня, павышэнне маральнага патэнцыялу ўрока; змест і формы самастойнай работы вучня.Тэарэтычныя праблемы ўрока ў даследаваннях вучоных-дыдактаў. Адлюстраванне праблемы ў працах беларускіх метадыстаў. Класіфікацыі ўрокаў літаратуры ў школе. Агульнадыдактычныя тыпы ўрокаў.Стандартныя і нестандартныя ўрокі як метадычная праблема. Здабыткі настаўнікаў-эксперыментатараў. Віды нетрадыцыйных урокаў.Новыя педагагічныя тэхналогіі навучання літаратуры, выкарыстанне актыўных формаў навучання.**ГІСТОРЫЯ ЛІТАРАТУРЫ Ў ШКОЛЬНЫМ ВЫВУЧЭННІ**Гістарызм у выкладанні літаратуры на розных этапах курса. Адзінства гісторыка-літаратурнага і тэарэтыка-літаратурнага падыходу да аналізу літаратурных з’яў.Спецыфіка сістэматычнага курса літаратуры ў старшых класах. Манаграфічныя і аглядныя тэмы. Задачы вывучэння аглядных тэм і іх роля ў літаратурнай адукацыі школьнікаў. Тыпы аглядных тэм, іх змест і структура. Узаемасувязь аглядных і манаграфічных тэм у праграме па беларускай літаратуры. Разнастайны характар вывучэння мастацкага твора ў рамках манаграфічнай тэмы. Вывучэнне жыцця і творчасці пісьменніка ў межах манаграфічнай тэмы. Фарміраванне аналітычных і літаратурна-творчых уменняў школьнікаў у працэсе вывучэння манаграфічнай тэмы.**ТЭОРЫЯ ЛІТАРАТУРЫ Ў ШКОЛЬНЫМ ВЫВУЧЭННІ**Сістэмна-функцыянальны падыход да вывучэння ў сярэдняй школе тэорыі літаратуры. Значэнне ведаў па тэорыі літаратуры ў літаратурнай адукацыі вучняў. Сістэма тэарэтыка-літаратурных паняццяў, якія вывучаюцца ў курсе беларускай літаратуры ў сярэдніх і старшых класах. Паслядоўнасць фарміравання тэарэтыка-літаратурных паняццяў на ўроках літаратуры. Пераемнасць, этапнасць працэсу фарміравання і прымянення тэарэтыка-літаратурных ведаў вучняў. Выкарыстанне міжпрадметных сувязей з урокамі рускай і сусветнай літаратуры для фарміравання ведаў і ўменняў па тэорыі літаратуры.**РАЗВІЦЦЁ МОВЫ ВУЧНЯЎ У СІСТЭМЕ ЛІТАРАТУРНАЙ АДУКАЦЫІ**Разіццё мовы вучняў як сацыяльная і метадычная задача. Псіхолага-педагагічныя і літаратурна-лінгвістычныя асновы працы па развіцці мовы ў сувязі з заняткамі па літаратуры. Асноўныя прынцыпы працы па ўзбагачэнні мовы вучняў: жыццёвыя і літаратурныя ўражанні, сістэматычны характар заняткаў па развіцці мовы, творчая накіраванасць заданняў і практыкаванняў па ўзбагачэнні мовы. Крытэрыі моўнага развіцця вучняў Пераемнасць, узаемазвязанасць развіцця вуснай і пісьмовай мовы ў сярэдніх і старшых класах. Віды вусных выказванняў вучняў пры вывучэнні літаратуры ў сярэдніх класах.Віды пісьмовых прац у сярэдніх класах, методыка іх падрыхтоўкі і правядзення. Своеасаблівасць інтэрпрэтацыі мастацкага твора старшых класах.Сачыненні розных жанраў – асноўны від пісьмовых прац па літаратуры. Роля сачыненняў у фарміраванні творчай самастойнасці, светапогляду вучняў, у паглыбленым пазнанні літаратурнага твора. Патрабаванні да вучнёўскіх сачыненняў. Аналіз і крытэрыі ацэнкі пісьмовых прац вучняў.**ПАЗАКЛАСНАЯ I ПАЗАШКОЛЬНАЯ ПРАЦА ПА ЛІТАРАТУРЫ**Узаемадзеянне ўрокаў, пазакласнай і пазашкольнай працы.Сувязь урокаў літаратуры з пазакласным чытаннем. Роля пазакласнага чытання ў развіцці літаратурна-мастацкага густу і здольнасцей вучняў. Перадавы вопыт настаўнікаў беларускай літаратуры ў арганізацыі ўрокаў пазакласнага чытання.Віды і формы пазакласнай працы.Асноўныя накірункі пазакласнай працы: літаратурнае краязнаўства, дзіцячая літаратурная творчасць, мастацка-выканальніцкая дзейнасць. Выкарыстанне сумежных відаў мастацтва ў пазакласнай працы з вучнямі. Супрацоўніцтва з музеямі, тэатрамі, філармоніяй і інш. Улік узроставых і індывідуальных асаблівасцей навучэнцаў пры арганізацыі пазакласнай працы па літаратуры.**ФАКУЛЬТАТЫЎНЫЯ ЗАНЯТКІ І КУРСЫ НА ВЫБАР**Месца факультатыўных заняткаў і курсаў на выбар у сістэме дапрофільнага і профільнага навучання. Асноўныя віды факультатываў, іх спецыфіка і задачы. Тэматыка факультатываў і курсаў на выбар. Змест, прынцыпы пабудовы факультатываў і курсаў на выбар, арганізацыя і методыка іх правядзення. Сувязь факультатыўных заняткаў, курсаў на выбар з урокамі літаратуры, пазакласнай працай па прадмеце.Навуковая работа па літаратуры ў сярэдняй школе. Арганізацыя і правядзенне навукова-тэарэтычных і навукова-практычных канферэнцый школьнікаў.**УЛІК І АЦЭНКА ВЕДАЎ І ЎМЕННЯЎ ВУЧНЯЎ НА ЎРОКУ ЛІТАРАТУРЫ**Метады кантролю і самакантролю. Апытванне як асноўны від кантролю і ўліку ведаў вучняў. Бягучы ўлік, яго асноўныя віды. Сістэматычны кантроль ведаў і ўменняў вучняў. Выніковы (абагульняючы) улік, яго спецыфіка і прызначэнне. Пісьмовая форма праверкі і ацэнкі ведаў вучняў. Метады тэставага кантролю на ўроку літаратуры. Метады праграмаванага кантролю. Рэйтынгавая ацэнка паспяховасці. Дзесяцібальная сістэма ацэнкі вучэбных вынікаў дзейнасці вучняў.**АСНОЎНАЯ ЛІТАРАТУРА**1. Лугоўскі, А.І. Методыка выкладання беларускай літаратуры: вучэб. дапам. – Мн., 1991.
2. Ляшук, В.Я. Вывучэнне беларускай літаратуры ў школе: гіст.- метад. нарыс (даваенны перыяд). — Мн., 1994.
3. Методыка выкладання беларускай літаратуры: вучэб. дапам. / пад рэд. В. Я. Ляшук. — Мн., 1999.
4. Методика преподавания литературы: пособие для студентов и преподавателей: в 2 ч. /под ред.: О.Ю. Богдановой, В.Г. Маранцмана. – М., 1995.
5. Методика преподавания литературы: учеб. для студентов пед. вузов / под ред. О.Ю. Богдановой. – М., 1999.
6. Руцкая, А В. Методыка выкладання беларускай літаратуры / А. В. Руцкая, М. У. Грынько. – Гродна, 2004.

**ДАДАТКОВАЯ ЛІТАРАТУРА**1. Адзінства навучання і выхавання на ўроках літаратуры: зб. навук. прац / пад рэд. М.А.Лазарука. — Мн., 1982.
2. Альшэўская, Н.У. Развіццё пачуцця самасвядомасці грамадзяніна-беларуса на ўроках роднай мовы і літаратуры ў вучняў старэйшых класаў. – Мн.,1998.
3. Беларуская літаратура ў 11 класе / М.І.Мішчанчук, Г.Я. Адамовіч. – Мн., 2001.
4. Бельскі, А.І. Сучасная беларуская літаратура. – Мн., 1997.
5. Бельскі, А.І. Сучасная літаратура Беларусі. – Мн., 2000.
6. Бершадская, Н.Р., Халимова, В.З. Литературное творчество учащихся в школе. — М., 1986.
7. Беспалько, В.П. Слагаемые педагогической технологии. – М., 1989.
8. Васючэнка, П.В. Сучасная беларуская драматургія. – Мн., 2000.
9. Воінаў, М.М. Вучыць і выхоўваць словам: метад. рэк. да падруч. “Родная літаратура”, 5 клас / М. М. Воінаў, В. І. Смыкоўская. – Гомель, 1996.
10. Волкаў, І.П. Далучэнне да творчасці. – Мн., 1992.
11. Вывучэнне беларускай літаратуры ў кантэксце сусветнай: зб. артыкулаў /пад рэд. М.А.Лазарука. – Мн., 1994.
12. Герцык, А.В. Літаратура народаў свету ў школе. – Мн., 2006.
13. Грыцаль, Т.М. Беларуская літаратура ў школе: вывучэнне сучаснай прозы ў старэйшых класах. – Мн., 2004.
14. Выкарыстанне сучасных адукацыйных тэхналогій на ўроках беларускай мовы і літаратуры / пад агул. рэд. С.І. Цыбульскай. – Мн., 2006.
15. Дановский, А.В. Системно-функциональное формирование теоретико-литературных понятий в средних учебных заведениях. – М, 1989.
16. Доманский, В.А. Литература и культура: Культурологический подход к изучению словесности в школе. – М., 2002.
17. Зепалова, Т.С. Уроки литературы и театр. — М., 1982.
18. Ивашин, В.В. Изучение русской литературы во взаимосвязи с белорусской / В. В. Ивашин, М. А. Лазарук, Е. Я. Ленсу. – Мн., 1988.
19. Ідэйна-маральнае выхаванне на ўроках літаратуры / пад рэд. В.У. Івашына. — Мн., 1984.
20. Ильин, Е.Н. Рождение урока. – М., 1986.
21. Ішчанка, Г.М. Вывучэнне творчасці пісьменніка: Уладзімір Караткевіч у школе. – Мн., 2002.
22. Каляда, А.А. Мастацкае чытанне ў школе: 5-11-е кл. – Мн., 1992.
23. Канцэпцыя рэфармавання літаратурнай адукацыі / пад рэд. М.А.Лазарука, В.У.Івашына. – Мн., 1996.
24. Карухіна, В.А. Беларуская літаратура ў 8 класе / В. А. Карухіна, П. І. Лявонава, І. М. Слесарава. – Мн., 2006.
25. Качурин, М.Г. Организация исследовательской деятельности учащихся на уроках литературы. – М., 1988.
26. Ковалева, Л.Е. Факультативные занятия по литературе в школе. – М., 1974.
27. Корст, Н.О. Очерки по методике анализа художественных произведений в школе. — М., 1986.
28. Кудряшёв, Н.И. Взаимосвязь методов обучения на уроках литературы. — М., 1981.
29. Коўтун, В.М. Стала песняю ў народзе (вывучэнне творчасці Цёткі). – Мн., 2000.
30. Лазарук, М.А. Навучанне і выхаванне творчасцю: пед. роздумы і пошукі. – Мн., 1994.
31. Ленсу, А.Я. Вывучэнне тэорыі літаратуры ў школе: IV–VII класы. – Мн., 1985.
32. Лепешаў, І.Я. Лінгвістычны аналіз літаратурнага твора. – Мн., 1981.
33. Лугоўскі, А.І. Маральна-эстэтычнае выхаванне вучняў на ўроках беларускай літаратуры: XI кл. – Мн., 1992.
34. Лявонава, Е.А. Агульнае і адметнае: творы беларускіх пісьменнікаў XX стагоддзя ў кантэксце сусветнай літаратуры. – Мн., 2003.
35. Ляшук, В.Я. Краязнаўчы матэрыял на ўроках літаратуры. — Мн., 1980.
36. Ляшук, В.Я. Літаратурнае краязнаўства ў школе. – Мн., 1991.
37. Ляшук, В.Я. Урокі пазакласнага чытання: 4–7 класы. — Мн., 1984.
38. Ляшук, В.Я. Вывучэнне эпічных твораў: 5-8 кл. – Мн., 1987.
39. Ляшук, В.Я. Вывучэнне творчасці пісьменніка: Іван Мележ у школе. – Мн., 2002, 2006.
40. Ляшук, В.Я. Вывучэнне творчасці пісьменніка: Адам Міцкевіч у школе. – Мн., 2003.
41. Ляшук, В.Я. Вывучэнне трылогіі Якуба Коласа “На ростанях” у школе. – Мн., 2001.
42. Ляшук, В.Я. Вывучэнне аглядавых тэмаў па беларускай літаратуры / В. Я. Ляшук, Г. М. Снітко. – Мн., 2001.
43. Ляшук, В.Я. Вывучэнне творчасці Янкі Брыля. – Мн., 2004.
44. Ляшук, В.Я. Вывучэнне творчасці Якуба Коласа ў школе. – Мн., 2006.
45. Маранцман, В.Г. Труд читателя: От восприятия литературного произведения к анализу. — М., 1986.
46. Методыка аналізу літаратурнага твора ў школе: Зб. навук. прац / пад рэд. М.А. Лазарука. – Мн., 1985.
47. Мішчанчук, М.І. Настаўніку – пра настаўнікаў. – Мн., 1989.
48. Молдавская, Н.Д. Литературное развитие школьников в процессе обучения. — М., 1976.
49. Мушинская, Т.Ф. Художественная литература и самореализация личности. – Мн., 1991.
50. Мушынская, Т.Ф. Беларуская літаратура 20–30-х гадоў. – Мн., 1994.
51. Навуменка, І.Я. Вывучэнне творчасці Максіма Багдановіча ў школе / І. Я. Навуменка, М. І. Мароз. – Мн., 2001.
52. Никифорова, О.И. Психология восприятия художественной литературы. – М., 1972.
53. Праграмы для ўстаноў, якія забяспечваюць атрыманне агульнай сярэдняй адукацыі, з беларускай і рускай мовамі навучання з 12-гадовым тэрмінам навучання. Беларуская літаратура: V-X класы . Базавы, павышаны і паглыблены ўзроўні. – Мн., 2006.
54. Родная літаратура ў 7 класе: вучэб.-метад. дапам. для настаўнікаў / П.І. Лявонава, В.І. Русілка, І.М. Слесарава.— Мн., 1999.
55. Рожина, Л.Н. Изучение художественного восприятия и литературных способностей учащихся: метод. пособие. – Мн., 1992.
56. Руцкая, А.В. Пазакласная праца па беларускай літаратуры: дапам. для настаўнікаў. – Мн., 2000.
57. Смыкоўская, В.І. Развіццё мовы вучняў на ўроках літаратуры. – Мн., 1988.
58. Туркевіч, В.М. Творчасці зярняты залатыя...: метад. эцюды настаўніка. – Мн., 1988.
59. Урок літаратуры ў школе: кн. для настаўніка / пад рэд.: М.А. Лазарука, В.У. Івашына. – Мн., 1995.
60. Урокі беларускай літаратуры. 9 клас: дапам. для настаўнікаў: у 2 ч. – Мазыр, 2006.
61. Формирование умений и навыков по литературе у учащихся средней школы: сб. науч. тр. / сост. Р.И. Альбеткова. – М., 1986.
62. Художественная литература в формировании всесторонне развитой личности школьника: сб. науч. тр. / отв. ред. Н.А.Кушаев. – М., 1985.
63. Шаўлоўская, М.Ф. Беларуская драматургія (Бібліятэка настаўніка беларускай мовы і літаратуры). — Мн., 1981.
64. Шчыракоў, М.Н. Творы выяўленчага мастацтва на ўроках беларускай літаратуры: IV–VII класы. — Мн., 1978.
65. Якушина, Л.С. Использование экранных и звуковых средств на уроках литературы (5–7 классы). — М., 1985.
66. Яфімава, М.Б. Гучыць жывое слова: Гурток выразнага чытання. — Мн., 1983.
 |
|  https://vak.gov.by/node/1624 |
|  |